רב א-ת'לאת'ין

רב א-ת'לאת'ין (, בהגייה מדוברת לבנונית, בקירוב: רַ֫בֶּ-תְלֵאתִ֫ין או רֻ֫בֶּ-תְלַאתִ֫ין) הוא כפר לבנוני ששוכן בסמוך לגבול עם ישראל, לא רחוק מקיבוץ משגב עם. הכפר שייך לנפת מרג' עיון שבמחוז א-נבטיה בדרום לבנון. 

לפי אדוארד הנרי פאלמר, השם "רוּבּ תֶ'לַאתִ'ין" מגיע מהמילה "רוּבּ" (رُبّ) שמשמעותה סירופ ות'לאת'ין כלומר שלושים.Palmer, 1881, p. 32

 היסטוריה 
בשנת 1875, ויקטור גרן מצא שזהו כפר המיושב על ידי מתואלים. הוא ציין עוד כי המסגד בכפר נבנה על חורבות כנסייה ישנה.Guérin, 1880, p. 272

בשנת 1881 תיארה מפת הקרן לחקר ארץ ישראל כי נמצאים בכפר "מספר משקופים ובורות מים".Conder and Kitchener, 1881, SWP I, p. 138

עוד תיארו זאת: "כפר קטן, בנוי אבן, המכיל כ-100 מתואלים, ממוקם על ראש גבעה, מוקף תאנים ואדמה חקלאית לעיבוד; אספקת המים מגיעה מבורות מים וממעיינות בקרבת מקום, ומבריכה קטנה".Conder and Kitchener, 1881, SWP I, pp. 89–90

 מלחמת חרבות ברזל 
ב-11 בנובמבר 2024 במהלך מלחמת חרבות ברזל (מבצע חיצי הצפון) דובר צה"ל בערבית, אביחי אדרעי פרסם הוראת פינוי לתושביהם של 21 כפרים בדרום לבנון ביניהם גם רב א-ת'לאת'ין.

ב-26 באוקטובר השמידו לוחמי צק"ח הצנחנים ולוחמי יהל"ם תשתית תת-קרקעית אסטרטגית של כוח רדואן מתחת לכפר באמצעות 400 טונות חומר נפץ. הפיצוץ היה עז כל כך שנקלט בחיישנים שאמונים על מתן התראה על רעידות אדמה בישראל, כך שתושבים עד אזור חיפה (כולל) קיבלו התראת שווא מיישומון פיקוד העורף על רעידת אדמה בעוצמה של 4.5 בסולם ריכטר.

 הערות שוליים 

קטגוריה:מחוז א-נבטיה: יישובים